Ügyiratszám: 1-4/2015.

5. számú napirend anyaga

**ELŐTERJESZTÉS**

**Zalaszentgrót Város Önkormányzata Képviselő-testületének**

**2015. március 26-i rendes ülésére**

**Tárgy**: 2015. évi igazgatási szünet elrendeléséről szóló önkormányzati rendelet megalkotása

**Tisztelt Képviselő-testület!**

A közigazgatási szervek hatékony és zavartalan működése megva1ósításának egyik elengedhetetlen feltétele a közszférában foglalkoztatott munkatársakat megillető szabadság előrelátható ütemezése, a ki nem adott szabadságok felhalmozódásának elkerülése.

A közszolgálati tisztviselőkről szó1ó 2011. évi CXCIX. törvény 232. § (3) bekezdése szerint a Képviselő-testület- a Kormány ajánlásának figyelembevételével- a rendes szabadság kiadására igazgatási szünetet rendelhet el.

Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának 3/5-ét.

Az igazgatási szünet elrendelése során figyelembe veendő ajánlásokat a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Kormányrendelet szabályozza. A Kormányrendelet 13. § (1) bekezdése értelmében az igazgatási szünet időtartama:

a) nyáron öt egybefüggő naptári hét, amely augusztus 20-át közvetlenül követő vasárnapig tart,

b) télen két egybefüggő naptári hét, amely január 1-jét közvetlenül követő vasárnapig tart.

Az évek során kialakult gyakorlat alapján elmondható, hogy a dolgozók több mint a fele a nyári szünetre, illetve a karácsony és újév közötti időszakra tartalékolja szabadsága egy részét. Az igazgatási szünet elrendelése gazdaságossági, takarékossági szempontbó1 is előnyt jelent, így a hivatal működésével járó költségek, ha kismértékben is, de csökkennek. Továbbá a hivatal kis létszáma alapján az ügyintézők helyettesítése a teljes nyári időszak alatt sok esetben nehezen kivitelezhető. Fontos lenne az igazgatási szünet elrendelése abból a szempontból is, hogy 2014. évi szabadságok kiadása ezzel is optimalizálható.

Fentiekre figyelemmel javaslom, hogy a Képviselő-testület a Zalaszentgróti Közös Önkormányzati Hivatalnál rendeljen el igazgatási szünetet **2015. július 27-től augusztus 16-ig** (16 munkanap), valamint **2015. december 21-től 2015. december 31-ig** (7 munkanap) terjedő időtartamra.

Az igazgatási szünet ideje alatt ügyfelfogadás nincs, de a halaszthatatlan ügyekben - elsősorban anyakönyvi ügyintézés - ügyelet tartására kerül sor. Az idei évben már nem a hivatalunk keretei között működik az Okmányiroda, ígyaz ügyeleti rendszer megszervezését ez lényegesen megkönnyíti. A Képviselő-testület döntését követően az ügyfeleket tájékoztatjuk, így időben fel tudnak készülni a munkarendváltozásra.

***Tájékoztatás az előzetes hatásvizsgálat eredményéről:***

1. A jogszabály-tervezet hatásai:

**1.1. Társadalmi hatások:** Nincs

**1.2. Gazdasági, költségvetési hatás**: Az igazgatási szünet alatt a Hivatal dologi kiadásai csökkennek, ezáltal költségtakarékosság érhető el.

**1.3. Környezeti, egészségi következmények:** A hivatali alkalmazottak számára biztosított a megfelelő hosszúságú évközi pihenőidő.

**1.4. Adminisztratív terheket befolyásoló hatások:** Nemleges

**2. A jogszabály megalkotásának szükségessége, a jogalkotás elmaradásának várható következményei:** Nem, vagy kevesebb szabadság következő évre történő átvitelére kerül sor.

3. A jogszabály alkalmazásához szükséges személyi, szervezeti, tárgyi és pénzügyi feltételek: Rendelkezésre állnak.

A Pénzügyi és Ügyrendi Bizottság az előterjesztést a 2015. március 23-i ülésen tárgyalja és a bizottság határozata a testületi ülésen kerül ismertetésre.

Kérem a Tisztelt Képviselő-testületet a javaslat elfogadásával a rendeletet alkossa meg.

Zalaszentgrót, 2015. március 06.

|  |  |
| --- | --- |
|  | **Baracskai József**  **polgármester** |

A határozati javaslat a törvényességi

követelményeknek megfelel.

Dr. Simon Beáta

jegyző

ZALASZENTGRÓT VAROS ÖNKORMANYZAT KÉPVISELŐ-TESTÜLETÉNEK

/20150 ( ) önkormányzati rendelet tervezete

**a Zalaszentgróti Közös Önkormányzati Hivatalban**

**2015. évi igazgatási szünet elrendeléséről**

Zalaszentgrót Város Önkormányzat Képviselő-testülete a közszolgálati tisztviselőkről szóló 2011. évi CXCIXO törvény 232. § (3) bekezdésében kapott felhatalmazás alapján, az Alaptörvény 32. cikk (1) bekezdés a) es c) pontjában meghatározott feladatkörében eljárva a következőket rendeli el:

1.§

A rendelet hatálya kiterjed a Zalaszentgróti Közös Önkormányzati Hivatalban (a továbbiakban: Hivatal) foglalkoztatott valamennyi köztisztviselőre, ügykezelőre és munkavállalóra.

20 §

A Hivatal 2015. évi munkarendjében 2015. július 27. napjától – 2015. augusztus 16. napjáig terjedő időszakra nyári igazgatási szünetet, 2015. december 21. napjától- 2015. december 31. napjáig téli igazgatási szünetet tart.

30 §

(1) Ez a rendelet a kihirdetését követő napon lép hatályba.

(2) Ez a rendelet 2015. január 1. napján hatályát veszti.

|  |  |
| --- | --- |
| ……………………………………  dr. Simon Beáta  jegyző | ……………………………………..  Baracskai József  polgármester |

A rendelet 2015. március …. napján került kihirdetésre.

Dr. Simon Beáta

jegyző